লুকাস মার্তিনেস কুয়ার্তা
লুকাস মার্তিনেস কুয়ার্তা (স্পেনীয়: Lucas Martínez Quarta, স্পেনীয় উচ্চারণ: [lˈukas maɾtˈineθ kwˈaɾta]; জন্ম: ১০ মে ১৯৯৬; লুকাস কুয়ার্তা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ফিওরেন্তিনা এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। লুকাস ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।